Vilnius, 2025 m. rugpjūčio 1 d.

**Tarptautinė alaus diena blaiviai – Lietuvos gyventojai vis dažniau renkasi nealkoholines šio gėrimo alternatyvas**

**Pirmąjį rugpjūčio penktadienį minima Tarptautinė alaus diena – puiki proga pažvelgti į besikeičiančius vartojimo įpročius. Lietuvos gyventojai vis dažniau renkasi nealkoholines alternatyvas – prekybos tinklo „Lidl“ duomenys rodo, kad per pastaruosius vienerius metus tokių gėrimų, įskaitant alų, vyną ir kokteilius, pardavimai išaugo maždaug trečdaliu. Iš visų nealkoholinių gėrimų alternatyvų be abejonės populiariausias yra nealkoholinis alus – jis vis dažniau tampa ne tik kasdieniu pasirinkimu, bet ir švenčių dalimi.**

Beveik dvidešimt metų pirmąjį rugpjūčio mėnesio penktadienį švenčiama tarptautinė alaus diena prasidėjo Kalifornijoje, o pastaruoju metu iš nedidelio vietinio renginio JAV vakaruose išaugo į pasaulinę šventę, apimančią 207 miestus aštuoniasdešimtyje šalių.

„Nealkoholiniai gėrimai nieko nebestebina – tokiu būdu pagamintas alus, vynas ar kokteiliai tampa įprasta šventinio stalo dalimi. Pastebime, kad klientai drąsiai eksperimentuoja, domisi sudėtimi, ragauja naujienas – tai rodo, kad nealkoholiniai produktai ne tik įsitvirtino kasdienybėje, bet ir įgavo svarų vaidmenį bendravimo kultūroje“, – sako „Lidl Lietuva“ korporatyvinių reikalų ir komunikacijos vadovas Antanas Bubnelis.

Besikeičiančius įpročius fiksuoja ir Valstybės duomenų agentūra – 2024 metais vienas šalies gyventojas alkoholio suvartojo 0,8 litro mažiau nei 2023 metais.

**Nealkoholinis alus – puikus būdas atsigaivinti**

„Lidl Lietuva“ duomenys rodo, kad per pastaruosius kelerius metus nealkoholinių gėrimų pardavimai nuosekliai auga, pardavimams taip pat didelę įtaką turi sezoniškumas. Tiek 2023 metais, tiek pernai didžiausi pardavimai buvo fiksuojami vasaros laikotarpiu, o daugiausia parduota liepos mėnesį. 2024 metais nealkoholinio alaus pardavimai šoktelėjo net 29 procentais.

„Karštuoju metų laiku ypač išauga nealkoholinių gėrimų paklausa – pirkėjai ieško atgaivos, renkasi alternatyvas alkoholiui tiek per išvykas, tiek laisvalaikiui gamtoje ar susibūrimams su draugais. Nealkoholinių gėrimų populiarėjimą lemia tiek didėjantis sąmoningumas, tiek plati ir nuolat atnaujinama pasiūla. Atsižvelgdami į tai, „Lidl“ parduotuvėse siūlome platų nealkoholinio alaus pasirinkimą – nuo skirtingų rūšių alaus, iki gaivesnių citrinų ar aviečių skonio alaus kokteilių, kad kiekvienas rastų sau tinkamą skonį“, – sako „Lidl Lietuva“ korporatyvinių reikalų ir komunikacijos vadovas.

**Gėrimus be alkoholio renkasi ir per šventes**

Nealkoholines gėrimų alternatyvas pirkėjai renkasi ne tik kasdienai, bet ir progoms. Pavyzdžiui, remiantis „Lidl Lietuva“ duomenimis, šiemet Velykų savaitę gėrimų be alkoholio buvo parduota net pusantro karto daugiau nei pernai.

„Tai rodo, kad nealkoholiniai gėrimai tampa vis svarbesne šventinio stalo dalimi – tiek šeimos šventėms, tiek draugų susibūrimams. Pastebime, kad klientai vis dažniau ieško sprendimų, kurie tiktų visiems svečiams. Be to, šventiniu laikotarpiu dažnesni ir keliavimai automobiliu, todėl dalis pirkėjų sąmoningai renkasi alternatyvas be alkoholio“, – teigia A. Bubnelis.

Praėjusiais metais Kalėdų savaitę taip pat buvo fiksuotas nealkoholinių gėrimų pardavimų augimas – lyginant su 2023 metais šios prekių kategorijos produktų buvo parduota penktadaliu daugiau.

„Pastebėjome, kad Kalėdų savaitę „Lidl“ pirkėjai dažniausiai rinkosi mūsų privačių prekės ženklų produktus. Pavyzdžiui, populiariausiu pasirinkimu tapo nealkoholinis alus „Argus“ ir „Perlenbacher“, taip pat aviečių bei citrinų skonio „Argus Radler“. Pastarojo pardavimai 2024 metų Kalėdų savaitę paaugo beveik trečdaliu, lyginant su 2023 metų tuo pačiu laikotarpiu“,– tvirtina „Lidl Lietuva“ korporatyvinių reikalų ir komunikacijos vadovas.

Nealkoholinių gėrimų galima įsigyti 81 Lietuvoje veikiančioje „Lidl“ parduotuvėje 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**  
Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)